stanford-oval/wikipedia huggingface dataset:
เซลล์ทีคิลเลอร์

Antigen กระตุ้นให้ T cell เปลี่ยนเป็น "cytotoxic" CD8+ cell หรือ "helper" CD4+ cell
เซลล์ทีคิลเลอร์ (อังกฤษ: killer T cell, cytotoxic T cell, TC cell) เป็นประเภทหนึ่งของเม็ดเลือดขาวลิมโฟไซต์ชนิดเซลล์ที มีหน้าที่ทำลายเซลล์ของร่างกายเอง เช่น เซลล์มะเร็ง เซลล์ที่มีการติดเชื้ออยู่ภายใน หรือเซลล์ที่เสียหายจากสาเหตุอื่นๆ
เซลล์ทีคิลเลอร์ส่วนใหญ่จะมีตัวรับของทีเซลล์ (T-cell receptors, TCR) ที่จำเพาะกับแอนติเจนหนึ่งๆ โดยแอนติเจนหรือก็คือโมเลกุลที่สามารถกระตุ้นการตอบสนองทางภูมิคุ้มได้ ถูกสร้างขึ้นมาโดยเซลล์มะเร็ง ไวรัส แบคทีเรีย หรือบางเซลล์ก็สร้างขึ้นเองผ่านกลไกนำสัญญาณบางอย่าง แอนติเจนเหล่านี้จะถูกนำเสนอมาที่ผิวเซลล์นั้นๆ โดยโมเลกุล MHC คลาส 1 หากเซลล์ทีไหนมีตัวรับของทีเซลล์ที่จำเพาะกับแอนติเจนนี้ TCR กับ MHC คลาส 1 ก็จะจับกันเกิดเป็นโมเลกุลเชิงซ้อน (complex) และชักนำให้เซลล์ทีเริ่มกลไกที่จะทำลายเซลล์ที่นำเสนอแอนติเจนนั้นๆ ต่อไป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Cytotoxic T cells
T-cell Group - Cardiff University
เซลล์พันธุศาสตร์

A karyotype of a human male, showing 46 chromosomes including XY sex chromosomes.
เซลล์พันธุศาสตร์ (อังกฤษ: Cytogenetics) เป็นการศึกษาพันธุศาสตร์ในระดับเซลล์ ศึกษารูปร่าง ลักษณะ และจำนวน ของโครโมโซมในสิ่งมีชีวิต ตำแหน่งที่ตั้งของยีนบนโครโมโซม รวมถึงการศึกษาการแบ่งเซลล์ในเซลล์ของสิ่งมีชีวิต
เซปักตะกร้อเวิลด์คัพ

| --- | --- |
ก่อตั้ง: 2011; 13 ปีที่แล้ว (2011)
ภูมิภาค: นานาชาติ (ISTAF)
จำนวนทีม: 32 (ปัจจุบัน)
ทีมชนะเลิศปัจจุบัน:  ไทย (ชาย)    ไทย (หญิง)
ทีมที่ประสบความสำเร็จที่สุด:  ไทย  (ชาย; 2 สมัย)    ไทย  (หญิง; 2 สมัย)
 อิสตาฟเวิลด์คัพ 2017
อิสตาฟเวิลด์คัพ (อังกฤษ: ISTAF World Cup) เป็นการแข่งขันเซปักตะกร้อนานาชาติในร่มที่จัดโดยสหพันธ์เซปักตะกร้อนานาชาติ (ISTAF) ซึ่งแข่งขันโดยทีมชาติชายและหญิง การแข่งขันชิงแชมป์ครั้งแรกเริ่มขึ้นในปี พ.ศ. 2554 ที่กรุงกัวลาลัมเปอร์ ประเทศมาเลเซีย โดยมีทีมชาย 23 ทีมและหญิง 13 ทีมเข้าร่วมการแข่งขัน การแข่งขันเกิดขึ้นเป็นประจำทุก ๆ สี่ปี กำหนดการแข่งขันครั้งต่อไปในปี พ.ศ. 2558 ซึ่งถูกเลื่อนออกไปเนื่องจากการแข่งขันกีฬาซีเกมส์ การแข่งขันครั้งที่สองเกิดขึ้นที่เมืองไฮเดอราบาด ประเทศอินเดีย ในปี พ.ศ. 2560 ประเทศไทยชนะการแข่งขันทั้งหมด
สรุปผลการแข่งขัน > ทีมชาย

เซปักตะกร้อชายทีมชาติไทยเป็นทีมที่ครองตำแหน่งมากที่สุดในโลกจนถึงปัจจุบัน ประเทศไทยชนะเวิลด์คัพทั้ง 2 สมัย
| ปี | เจ้าภาพ | ชิงชนะเลิศ> ชนะเลิศ | ชิงชนะเลิศ> คะแนน | ชิงชนะเลิศ> รองชนะเลิศ | อันดับสาม | อันดับสาม | อันดับสาม |
| --- | --- | --- | --- | --- | --- | --- | --- |
| 2011 รายละเอียด |  กัวลาลัมเปอร์ |  ไทย | 3–0 |  มาเลเซีย |  สิงคโปร์ | และ |  พม่า |
| 2017 รายละเอียด |  ไฮเดอราบาด |  ไทย | 2–0 |  มาเลเซีย |  สิงคโปร์ | และ |  อินเดีย |
| 2021 | TBA | TBA |  | TBA | TBA | and | TBA |
สรุปผลการแข่งขัน > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย | 2 | 0 | 0 | 2 |
| 2 |  มาเลเซีย | 0 | 2 | 0 | 2 |
| 3 |  สิงคโปร์ | 0 | 0 | 2 | 2 |
| 4 |  พม่า | 0 | 0 | 1 | 1 |
| 4 |  อินเดีย | 0 | 0 | 1 | 1 |
| รวม (5 ประเทศ) | รวม (5 ประเทศ) | 2 | 2 | 4 | 8 |
สรุปผลการแข่งขัน > ทีมหญิง

เซปักตะกร้อหญิงทีมชาติไทยเป็นทีมที่ครองตำแหน่งมากที่สุดในโลกจนถึงปัจจุบัน ประเทศไทยชนะเวิลด์คัพทั้ง 2 สมัย
| ปี | เจ้าภาพ | ชิงชนะเลิศ> ชนะเลิศ | ชิงชนะเลิศ> คะแนน | ชิงชนะเลิศ> รองชนะเลิศ | อันดับสาม | อันดับสาม | อันดับสาม |
| --- | --- | --- | --- | --- | --- | --- | --- |
| 2011 รายละเอียด |  กัวลาลัมเปอร์ |  ไทย | 3–0 |  เวียดนาม |  มาเลเซีย | และ |  จีน |
| 2017 รายละเอียด |  ไฮเดอราบาด |  ไทย | 2–0 |  เวียดนาม |  มาเลเซีย | และ |  อิหร่าน |
| 2021 | TBA | TBA |  | TBA | TBA | and | TBA |
สรุปผลการแข่งขัน > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย | 2 | 0 | 0 | 2 |
| 2 |  เวียดนาม | 0 | 2 | 0 | 2 |
| 3 |  มาเลเซีย | 0 | 0 | 2 | 2 |
| 4 |  จีน | 0 | 0 | 1 | 1 |
| 4 |  อิหร่าน | 0 | 0 | 1 | 1 |
| รวม (5 ประเทศ) | รวม (5 ประเทศ) | 2 | 2 | 4 | 8 |
แหล่งข้อมูลอื่น

ISTAF Official Website
เซลล์สืบพันธุ์

เซลล์สืบพันธุ์ (อังกฤษ: gamete)เป็นสิ่งสุดท้ายจากการเกิดเซลล์สืบพันธุ์ (gametogenesis) ในสิ่งมีชีวิตที่ขยายพันธุ์แบบอาศัยเพศ เซลล์จะรวมเข้ากับเซลล์สืบพันธุ์อื่นในการปฏิสนธิ จากนั้นไซโกตจึงเจริญเป็นเอ็มบริโอ (embryo) หรือตัวอ่อนของทารกนั้น แกมีตในเพศผู้เรียกว่า สเปิร์ม (sperm) ส่วนเซลล์ในเพศเมียเรียกว่า รังไข่ (ovary)เป็นที่เติบโตของเด็กในครรภ์
เซลล์บี

บี เซลล์ มีหน้าที่สังเคราะห์แอนติบอดี ที่ถูกกระตุ้นจากแอนติเจน
บีเซลล์ (อังกฤษ: B lymphocyte, B cell) เป็นเซลล์เม็ดเลือดขาวประเภทลิมโฟไซต์ ซึ่งเมื่อถูกกระตุ้นด้วยสารแปลกปลอมหรือแอนติเจนจะพัฒนาเป็นพลาสมาเซลล์ที่มีหน้าที่หลั่งแอนติบอดีมาจับกับแอนติเจน บีเซลล์มีแหล่งกำเนิดในร่างกายจากสเต็มเซลล์ ที่ชื่อว่า "Haematopoietic Stem cell" ที่ไขกระดูก พบครั้งแรกที่ไขกระดูกบริเวณก้นกบของไก่ ที่ชื่อว่า Bursa of Fabricius จึงใช้ชื่อว่า "บีเซลล์"  (บางแห่งอ้างว่า B ย่อมาจาก Bone Marrow หรือไขกระดูกซึ่งเป็นที่กำเนิดของบีเซลล์ แต่นี่เป็นเพียงความบังเอิญเท่านั้น) ในขณะที่ ลิมโฟไซต์อีกชนิด คือ ทีเซลล์ ถูกค้นพบครั้งแรกที่ไขกระดูกบริเวณไทมัส จึงใช้ชื่อว่า "ทีเซลล์"
บีเซลล์เป็นส่วนประกอบสำคัญของระบบภูมิคุ้มกันแบบจำเพาะ (Adaptive Immune System)
การทำงาน

ร่างกายของมนุษย์สร้างบีเซลล์จำนวนหลายพันล้านชนิดในแต่ละวันมาอยู่ในระบบเลือดและน้ำเหลืองเพื่อทำหน้าที่ในระบบภูมิคุ้มกัน เซลล์เหล่านี้จะยังไม่ทำหน้าที่ผลิตแอนติบอดีจนกว่าจะถูกกระตุ้นเต็มที่ โดยบีเซลล์แต่ละตัวจะมีรีเซพเตอร์โปรตีน (receptor protein) เรียกว่า บีเซลล์ รีเซพเตอร์ (B cell receptor - BCR) บนผิวเซลล์ ซึ่งจะมีความจำเพาะต่อแอนติเจนเพียงหนึ่งชนิด บีเซลล์รีเซพเตอร์เป็นอิมมูโนกลอบูลินที่ติดอยู่บนผิวเซลล์ ซึ่งเมื่อบีเซลล์เจอกับแอนติเจนที่จำเพาะ (แอนติเจนจับกับรีเซพเตอร์) และได้รับสัญญาณเสริมจากเฮลเปอร์ทีเซลล์แล้วก็จะพัฒนาต่อไปเป็นเซลล์ชนิดใดชนิดหนึ่งระหว่างพลาสมาเซลล์กับเมโมรีบีเซลล์ บีเซลล์อาจจะพัฒนาไปเป็นเซลล์ชนิดใดชนิดหนึ่งได้ในทันทีหรือเข้าสู่การพัฒนาระยะกลางคือปฏิกิริยาในเจอร์มินัลเซนเตอร์ ซึ่งบีเซลล์จะกลายพันธุ์หลายครั้งในยีนที่สร้างอิมมูโนกลอบูลินจนมีความจำเพาะต่อแอนติเจนมากขึ้น และอาจจะเปลี่ยนคลาสได้ด้วย
เซฟมายไลฟ์

เซฟมายไลฟ์ (อังกฤษ: Save My Life) เป็นสตูดิโออัลบั้มชุดที่ 4 ของวงร็อค บอดี้สแลม และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้ พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
อัลบั้มนี้เป็นอัลบั้มชุดแรกของบอดี้แสลมที่ได้มีแนวดนตรีโพรเกรสซีฟร็อกเพิ่มมากขึ้นในอัลบั้มชุดนี้ โดยมีเพลงฮิตอย่าง "ยาพิษ" "อกหัก" และ "แค่หลับตา"
เดิมที วงตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
เนื้อหาเพลงในอัลบั้ม

ซิงเกิลเปิดตัว "ยาพิษ" มีที่มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีตาร์ขึ้นมาเล่นไปเรื่อย ๆ ในจังหวะช้า ๆ แบบอาร์แอนด์บี จน ยอด มือกีตาร์ของวงได้ยินเข้าก็มาร่วมเล่นด้วย จากนั้น ปิ๊ด มือเบส ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
หลายเพลงในอัลบั้มนี้มีภาษาสวยงามแฝงด้วยปรัชญาชีวิต เช่น เพลง "อกหัก" ที่สื่อถึงชีวิตที่โดนทำร้าย แต่ก็ต้องไม่โดนทำลายเพราะความรัก กับเพลง "คนมีตังค์" กล่าวถึงความพอเพียงของชีวิต
ในบางเพลง ยังมีศิลปินรับเชิญ เช่น นัท ปนัดดา เรืองวุฒิ ในเพลง "แค่หลับตา" และ โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟนในเพลงช้าอย่าง "นาฬิกาตาย"
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "ยาพิษ" | อาทิวราห์ คงมาลัย ขจรเดช พรมรักษา | 4:23 |
| 2. | "อกหัก" | Mr.room | 4:07 |
| 3. | "ท่านผู้ชม" | โป โปษยะนุกูล | 4:15 |
| 4. | "ยิ่งรู้ยิ่งไม่เข้าใจ" | ขจรเดช พรมรักษา | 4:17 |
| 5. | "แค่หลับตา (ร่วมกับ ปนัดดา เรืองวุฒิ)" | อาทิวราห์ คงมาลัย | 4:07 |
| 6. | "เสี้ยววินาที" | โป โปษยะนุกูล | 4:11 |
| 7. | "คนมีตังค์" | โป โปษยะนุกูล | 4:23  |
| 8. | "แสงแรก" | วิรชา ดาวฉาย | 4:33 |
| 9. | "นาฬิกาตาย" | ขจรเดช พรมรักษา | 3:53 |
| 10. | "ขอบคุณน้ำตา" | อาทิวราห์ คงมาลัย | 4:20 |
บุคคลที่เกี่ยวข้อง

อาทิวราห์ คงมาลัย (ตูน)
ธนดล ช้างเสวก (ปิ๊ด)
ธนชัย ตันตระกูล (ยอด)
สุชัฒติ จั่นอี๊ด (ชัช)
ดูเพิ่ม

บีลีฟ
คราม
ดัม-มะ-ชา-ติ
จีนี่เรคอร์ดส
อื่น ๆ

ผลงานชุดนี้ทิ้งห่างจากอัลบั้มชุดที่ 3 ประมาณ 2 ปีกว่า เดิมทีตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
บอดี้สแลม ในปี 2550
เซนทรอยด์

เซนทรอยด์ของรูปสามเหลี่ยมรูปหนึ่ง
ในทางเรขาคณิต เซนทรอยด์ (อังกฤษ: centroid) หรือชื่ออื่นเช่น ศูนย์กลางเรขาคณิต (geometric center), แบรีเซนเตอร์ (barycenter) ของรูปร่าง X บนระนาบ คือจุดตัดของเส้นตรงทั้งหมดที่แบ่งรูปร่าง X ออกเป็นสองส่วนตามโมเมนต์เท่าๆ กัน หรือเรียกได้ว่าเป็นแนวโน้มสู่ส่วนกลางของจุดทั้งหมดที่อยู่ภายในรูปร่าง X นิยามนี้ขยายออกไปยังวัตถุใดๆ ที่อยู่ในปริภูมิ n มิติด้วย นั่นคือเซนทรอยด์คือจุดตัดของระนาบเกิน (hyperplane) ทั้งหมดที่แบ่งรูปร่าง X ออกเป็นสองส่วนตามโมเมนต์เท่าๆ กัน
ในทางฟิสิกส์ เซนทรอยด์อาจหมายถึงศูนย์กลางเรขาคณิตของวัตถุดังที่กล่าวไปแล้ว หรืออาจหมายถึงศูนย์กลางมวลหรือศูนย์ถ่วงของวัตถุ ขึ้นอยู่กับบริบท หรือเรียกได้ว่าเป็นแนวโน้มสู่ส่วนกลางของจุดทั้งหมด ซึ่งชั่งน้ำหนักตามความหนาแน่นหรือน้ำหนักจำเพาะตามลำดับ
ในทางภูมิศาสตร์ เซนทรอยด์ของบริเวณหนึ่งบนพื้นผิวโลก ซึ่งเป็นภาพฉายตามแนวรัศมีไปบนพื้นผิว คือจุดกึ่งกลางโดยสมมติของพื้นที่บริเวณนั้น เรียกว่าศูนย์กลางภูมิศาสตร์ (geographical centre)
สมบัติ

เซนทรอยด์ของวัตถุทรงนูน (convex) จะอยู่ในวัตถุนั้นเสมอ สำหรับรูปสามเหลี่ยมจะเป็นจุดที่เส้นมัธยฐานทั้งสามตัดกันพอดี ส่วนวัตถุที่ไม่เป็นทรงนูน เซนทรอยด์อาจอยู่นอกวัตถุก็ได้ ตัวอย่างวัตถุเช่น แหวนหรือถ้วย เซนทรอยด์จะอยู่กึ่งกลางช่องว่างระหว่างวัตถุ
ถ้าหากเซนทรอยด์ได้ถูกนิยามขึ้นมาแล้ว จุดนั้นจะเป็นจุดตรึง (fixed point) สำหรับสมมิติ (isometry) ทั้งหมดในกรุปสมมาตร (symmetry group) โดยเฉพาะเซนทรอยด์ของวัตถุที่อยู่บนจุดตัดของระนาบเกินทั้งหมดของความสมมาตร เซนทรอยด์ของรูปทรงหลายชนิด (อาทิ รูปหลายเหลี่ยมปรกติ ทรงหลายหน้าปรกติ ทรงกระบอก รูปสี่เหลี่ยมผืนผ้า รูปสี่เหลี่ยมขนมเปียกปูน รูปวงกลม ทรงกลม รูปวงรี ทรงรี superellipse superellipsoid ฯลฯ) สามารถอธิบายได้ด้วยหลักการข้างต้น
ด้วยเหตุผลเดียวกัน เซนทรอยด์ของวัตถุที่สมมาตรเคลื่อนที่ (translational symmetry) จะไม่ถูกนิยาม (หรือวางอยู่นอกปริภูมิที่โอบล้อม) เพราะว่าการเคลื่อนที่นั้นไม่มีจุดตรึง
เซนทรอยด์ของเซตจำกัดของจุด

เซนทรอยด์ของเซตจำกัดของจุด  x_{1},x_{2},\ldots ,x_{k} ในเซต  \mathbb {R} ^{n} คือ
เซนทรอยด์จากการแยกทางเรขาคณิต

เซนทรอยด์ของรูปร่าง X บนระนาบ สามารถคำนวณได้จากการแบ่งรูปนั้นออกเป็นรูปร่างที่ง่ายกว่าเป็นส่วนๆ  X_{1},X_{2},...,X_{n} เป็นจำนวนจำกัด n ส่วน แล้วคำนวณหาเซนทรอยด์ย่อย  C_{i} กับพื้นที่ย่อย  A_{i} ของแต่ละส่วน เพื่อเข้าสูตรนี้
สูตรนี้ก็สามารถใช้ได้บนวัตถุสามมิติ เว้นแต่เพียงว่า  A_{i} ควรจะเป็นปริมาตรของวัตถุย่อย  X_{i} แทนที่จะเป็นพื้นที่ และสูตรนี้ก็ยังใช้ได้บนเซตย่อยของ  \mathbb {R} ^{d} สำหรับวัตถุ d มิติ โดยที่  A_{i} จะถูกแทนที่ด้วยเมเชอร์ (measure) ของส่วนย่อยนั้น
สูตรนี้ก็ยังคงใช้ได้ถึงแม้ว่าจะมีบางส่วนทับซ้อน และ/หรือขยายออกไปนอกเซต X ซึ่งจะทำให้เมเชอร์  A_{i} มีค่าเป็นบวกหรือลบ ในทางเช่นนั้นผลรวมทุกส่วนของ  A_{i} ที่โอบล้อมจุดที่กำหนด x จะเท่ากับ 1 เมื่อจุด x อยู่ในรูปร่าง X ส่วนกรณีอื่นจะเป็น 0
สูตรปริพันธ์

เซนทรอยด์ของเซตย่อย X ในเซต  \mathbb {R} ^{d} สามารถคำนวณได้ด้วยปริพันธ์
เมื่อปริพันธ์นั้นครอบคลุมปริภูมิ  \mathbb {R} ^{d} ทั้งหมด และ f คือฟังก์ชันลักษณะเฉพาะ (characteristic function) ของเซตย่อยนั้น ซึ่งให้ค่าเป็น 1 หากอยู่ภายใน X และเป็น 0 หากอยู่ภายนอก (อย่างไรก็ตาม สูตรนี้ไม่สามารถใช้ได้ถ้าวัตถุนั้นมีเมเชอร์เป็นศูนย์ หรือถ้าปริพันธ์ลู่ออก อย่างใดอย่างหนึ่ง)
เซนทรอยด์ของรูปสามเหลี่ยมและทรงสี่หน้า

เซนทรอยด์ของรูปสามเหลี่ยม คือจุดตัดของเส้นมัธยฐาน (ส่วนของเส้นตรงที่เชื่อมระหว่างจุดยอดกับจุดกึ่งกลางของด้านที่อยู่ตรงข้าม) เซนทรอยด์จะแบ่งเส้นมัธยฐานออกเป็นอัตราส่วน 2:1 ซึ่งเรียกได้ว่าเซนทรอยด์อยู่ที่ 1/3 ของส่วนสูง (ระยะตั้งฉากระหว่างด้านและมุมตรงข้าม) ดังรูปที่แสดงไว้ทางขวา
เซนทรอยด์จะเป็นศูนย์กลางมวลของรูปสามเหลี่ยม ถ้าหากรูปสามเหลี่ยมนั้นสร้างขึ้นบนแผ่นวัสดุบางๆ อย่างเช่นแผ่นกระดาษหรือแผ่นโลหะ พิกัดคาร์ทีเซียนของเซนทรอยด์ คือมัชฌิมเลขคณิตของพิกัดของจุดยอดของรูปสามเหลี่ยม นั่นคือ ถ้าให้จุดยอดทั้งสามอยู่ที่  a=(x_{a},y_{a}),  b=(x_{b},y_{b}), และ  c=(x_{c},y_{c}) ดังนั้นเซนทรอยด์จะอยู่ที่
ผลที่คล้ายกันนี้ก็มีเช่นกันในทรงสี่หน้า เซนทรอยด์ของทรงสี่หน้าคือจุดตัดของส่วนของเส้นตรงทั้งหมดที่เชื่อมต่อจุดยอดกับเซนทรอยด์ของหน้าที่อยู่ตรงข้าม (ซึ่งเป็นรูปสามเหลี่ยม) ส่วนของเส้นตรงนี้จะถูกแบ่งโดยเซนทรอยด์ด้วยอัตราส่วน 3:1 ด้วยผลเช่นนี้สามารถเกิดกับกรณีทั่วไปของซิมเพล็กซ์ n มิติ ถ้าเซตของจุดยอดของซิมเพล็กซ์คือ  {v_{0},v_{1},...,v_{n}} เราจะพิจารณาว่าจุดยอดเหล่านี้เป็นเวกเตอร์ และเซนทรอยด์จะอยู่ที่
isogonal conjugate ของเซนทรอยด์ของรูปสามเหลี่ยม คือ symmedian point
เซนทรอยด์ของรูปหลายเหลี่ยม

เซนทรอยด์ของรูปหลายเหลี่ยมที่ด้านไม่ตัดกัน ซึ่งนิยามโดยจุดยอด  (x_{i},y_{i}) จำนวน n จุด สามารถคำนวณได้ดังนี้
พื้นที่ของรูปหลายเหลี่ยมคือ
และเซนทรอยด์จะอยู่ที่  C=3(C_{x},C_{y}) เมื่อ
สำหรับสูตรเหล่านี้ จุดยอด  (x_{n},y_{n}) จะถูกกำหนดให้เป็น  (x_{0},y_{0}) ซึ่งก็หมายถึงจุดเดียวกัน
แหล่งข้อมูลอื่น

Encyclopedia of Triangle Centers by Clark Kimberling. The centroid is indexed as X(2).
Triangle centers by Antonio Gutierrez from Geometry Step by Step from the Land of the Incas.
Characteristic Property of Centroid at cut-the-knot
Barycentric Coordinates at cut-the-knot
Online Tool to Compute Center of Mass bounded by f(x) and g(x)
Interactive animations showing Centroid of a triangle and Centroid construction with compass and straightedge
↑  "Calculating the area and centroid of a polygon". คลังข้อมูลเก่าเก็บจากแหล่งเดิมเมื่อ 2008-10-16. สืบค้นเมื่อ 2009-01-30.
มาสค์ไรเดอร์รีไวซ์

มาสค์ไรเดอร์รีไวซ์ (ญี่ปุ่น: 仮面ライダーリバイス; โรมาจิ: Kamen Raidā Ribaisu) เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 5 กันยายน ค.ศ. 2021 จนถึงวันที่ 28 สิงหาคม ค.ศ. 2022 มีจำนวนตอนทั้งหมด 50 ตอน
ภาพรวม

มาสค์ไรเดอร์รีไวซ์ เป็นผลงานชุดที่ 3 ของซีรีส์มาสค์ไรเดอร์ยุคเรวะ และเป็นผลงานครบรอบ 50 ปีของมาสค์ไรเดอร์ซีรีส์  โดยระหว่างผู้สร้าง บริษัท โตเอ คอมปานี และ บริษัทของเล่น Bandai ได้มีการตกลงกันด้านธีมของเรื่อง ซึ่งกำหนดให้เป็น ตราสแตมป์ การทำสัญญากับปิศาจ สัตว์ที่แข็งแกร่ง ดีไซน์จากเลเจนด์ไรเดอร์ โดยที่ไม่ใช้พลังจากเลเจนด์ไรเดอร์เหมือนกับซีรีส์ มาสค์ไรเดอร์ดีเคด และ มาสค์ไรเดอร์จีโอ เพื่อหลีกเลี่ยงการใช้ลูกเล่นซ้ำ
เรื่องย่อ

ย้อนกลับไปเมื่อปี 1971 ณ ทวีปอเมริกาใต้ ทีมสำรวจญี่ปุ่นได้ค้นพบซากโบราณวัตถุ และพบเข้ากับวัตถุประหลาดชิ้นหนึ่งที่มีรูปร่างคล้ายตราประทับ ซึ่งสามารถทำให้มนุษย์ทำสัญญากับปิศาจได้ หนึ่งในทีมสำรวจถูกพลังลึกลับที่ว่านั้นครอบงำและปลดปล่อยบางสิ่งออกมาสู่โลกภายนอก กลับมาที่ปัจจุบัน กลุ่มคนที่เรียกตัวเองว่า เดดแมนส์ ได้ชักจูงให้ผู้คนทำสัญญากับปิศาจและก่อความวุ่นวายไปทั่วทุกแห่งหน รัฐบาลได้ก่อตั้งองค์กรหนึ่งขึ้นมา ชื่อว่า เฟนิกซ์ โดยรับหน้าที่ป้องกันเหตุร้ายที่เกิดจากปิศาจ โดยทางองค์กรได้สร้างอุปกรณ์ชิ้นหนึ่งที่เรียกว่า รีไวซ์ไดรเวอร์ แต่ยังคงหาผู้ที่เหมาะสมจะใช้มันไม่ได้ ต่อมา ชายหนุ่มนามว่า อิการาชิ อิคกิ ลูกชายคนโตของครอบครัวโรงอาบน้ำ ผู้ค้นพบว่ามีวิญญาณปิศาจตนหนึ่งสิงอยู่ในตัว แถมยังเข้าไปพัวพันกับเหตุการณ์วุ่นวายครั้งนี้ ตอนนั้นเองอิคกิก็ถูกเลือกให้เป็นผู้ใช้เข็มขัด รีไวซ์ไดรเวอร์ โดยนักวิทยาศาสตร์ผู้สร้างเข็มขัดที่ว่านั้นเอง นับจากวินาทีนั้น เขาจึงต่อสู้ในฐานะ มาสค์ไรเดอร์ โดยมีวิญญาณปิศาจในตัวเขา นามว่า ไวซ์ คอยเป็นคู่หู ต่อสู้กับเหล่าปิศาจร้ายที่หวังจะทำลายมนุษยชาติ
ตัวละคร > ครอบครัวอิการาชิ

ครอบครัวเจ้าของกิจการโรงอาบน้ำ ชิอาวาเสะ ประกอบด้วยพ่อแม่ และ 3 พี่น้อง นอกจากให้บริการโรงอาบน้ำแล้ว ยังมีเครื่องดื่มเย็นรอต้อนรับลูกค้าหน้าร้านด้วย
ภายหลังได้เข้าร่วมกับกลุ่มวีคเอนด์ในตอนที่ 28 และในตอนที่ 46 เธอได้รับ คิงคอบร้าไวสแตมป์ จากจอร์จ เพื่อใช้แปลงร่างเป็นมาสค์ไรเดอร์อินวินซิเบิ้ลแจน ที่รวมร่างแจนกับเลิฟคอฟ เข้าไว้ด้วยกัน
อาชีพในฝันของซากุระคือ อยากเป็นแพทย์หญิง
ตัวละคร > เฟนิกซ์

เฟนิกซ์ (フェニックス) เป็นองค์กรพิเศษที่ก่อตั้งขึ้นโดยรัฐบาล มีหน้าที่ต่อกรกับกลุ่ม เดดแมนส์ ที่เริ่มรุกรานผู้คนมากขึ้นเรื่อย ๆ  มีอาวุธยุทโธปกรณ์ล้ำสมัยมากมาย หลังการล่มสลายของกิฟ ได้มีการสร้างองค์กรใหม่และเปลี่ยนชื่อเป็น บลูเบิร์ด แทน
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์

มาสค์ไรเดอร์ซิสเต็ม ที่องค์การเฟนิกซ์ต้องการสร้างขึ้นเพื่อเป็นกำลังรบหลักในการต่อต้านเหล่าปิศาจกลุ่ม เดดแมนส์ คิดค้นขึ้นโดย จอร์จ คาริซากิ มีระบบแปลงร่างที่เรียกว่า "'รีไวซ์ซิสเต็ม"' ซึ่งก็คือ การปลุกปิศาจในตัวผู้ใช้ เพื่อนำมาเป็นขุมพลังให้กับมนุษย์ในการต่อสู้ ดังที่จอร์จกล่าวไว้ว่า "ใช้ปิศาจ มาสู้กับปิศาจ" แต่ทั้งนี้ผู้ใช้จำเป็นต้องมีจิตแข็งแกร่ง จึงจะควบคุมปิศาจในตัวได้
ในส่วนการแปลงร่างมีจุดเด่นคือ ในขณะที่แปลงร่างจะปรากฏภาพ กระดานแชท เป็นคำพูดที่สื่อสารในจิตใจระหว่าง ไวซ์ กับ อิกคิ
ทั้งนี้ร่างต่อสู้ต่างๆ มีพื้นฐานมาจากสัตว์และมาสค์ไรเดอร์ยุคเฮย์เซย์ ตามหลักแนวคิดที่ จอร์จ คาริซากิ สร้างขึ้นมา
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์ > มาสค์ไรเดอร์รีไว

ร่างแปลงของ อิการาชิ อิคกิ ที่ใช้ ริไวซ์ไดรเวอร์ และ ไวสแตมป์ ในการแปลงร่าง ซึ่งขณะแปลงร่าง ไวซ์จะปรากฏตัวออกมาจากร่างอิกคิในสภาพกายหยาบ และแปลงร่างไปด้วย สามารถเปลี่ยนร่างต่อสู้ได้ด้วยไวสแตมป์หลากหลายรูปแบบ และยังสามารถรวมร่าง รีมิกซ์ กับไวซ์ กลายเป็นรูปร่างสัตว์ขนาดใหญ่จากไวแสตมป์นั้น ๆ ได้อีกด้วย หากประทับไวสแตมป์ที่อกด้านซ้าย จะสามารถดึงความสามารถพิเศษของไวสแตมป์ออกมาใช้ได้ ด้านตัวชุดมีเอกลักษณ์เด่นคือ ใช้สีพาสเทลเป็นสีหลัก
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| เร็กซ์จีโนม | 198.2 ซม. | 93.6 กก. | 8.9 ตัน | 32.1 ตัน | 28.2 เมตร | 3.8 วินาที |
| อีเกิ้ลจีโนม | 196.9 ซม. | 81.1 กก. | 8.0 ตัน | 25.7 ตัน | 52.4 เมตร | 5.3 วินาที |
| แมมมอธจีโนม | 198.0 ซม. | 106.9 กก. | 14.8 ตัน | 36.8 ตัน | 16.4 เมตร | 4.4 วินาที |
| พูเทร่าจีโนม | 202.9 ซม. | 86.7 กก. | 8.4 ตัน | 19.1 ตัน | 43.6 เมตร | 4.1 วินาที |
| ไลอ้อนจีโนม | 196.6 ซม. | 91.4 กก. | 12.5 ตัน | 30.4 ตัน | 22.9 เมตร | 3.2 วินาที |
| เมกาโลดอนจีโนม | 202.3 ซม. | 90.3 กก. | 10.1 ตัน | 28.3 ตัน | 36.4 เมตร | 4.8 วินาที |
| แจ็คคัลจีโนม | 202.0 ซม. | 82.4 กก. | 11.6 ตัน | 24.3 ตัน | 48.1 เมตร | 3.6 วินาที |
| คองจีโนม | 198.9 ซม. | 109.7 กก. | 20.4 ตัน | 19.5 ตัน | 18.4 เมตร | 4.3 วินาที |
| คามาคิริจีโนม | 197.1 ซม. | 96.5 กก. | 14.6 ตัน | 17.2 ตัน | 19.5 เมตร | 3.9 วินาที |
| บราคิโอจีโนม | 196.9 ซม. | 112.8 กก. | 17.5 ตัน | 44.2 ตัน | 12.4 เมตร | 5.8 วินาที |
| บาริดเร็กซ์จีโนม | 200.0 ซม. | 118.7 กก. | 31.2 ตัน | 62.5 ตัน | 56.8 เมตร | 2.6 วินาที |
| โวลเคโนเร็กซ์จีโนม | 203.8 ซม. | 113.8 กก. | 40.1 ตัน | 75.1 ตัน | 61.9 เมตร | 2.2 วินาที |
| นีโอบัตตะจีโนม | 201.5 ซม. | 79.7 กก. | 8.6 ตัน | 41.2 ตัน | 68.1 เมตร | 4.0 วินาที |
| มาสค์ไรเดอร์อัลติเมทรีไว | 202.3 ซม. | 105.0 กก. | 83.7 ตัน | 308.1 ตัน | 270.7 เมตร | 0.8 วินาที |
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์ > มาสค์ไรเดอร์ไวซ์

ร่างแปลงของ ไวซ์ ที่แปลงร่างจากพลังของ รีไวซ์ไดรเวอร์ ที่อิกคิเป็นผู้ใช้ โดยที่ไวซ์จะแปลงร่างไปพร้อม ๆ กับอิกคิ และจะได้รับพลังแบบเดียวกันมาด้วย ซึ่งไวซ์จะปรากฏกายหยาบออกมาได้ก็ต่อเมื่ออิกคิกดปุ่ม ไวสแตมป์ เท่านั้น ไม่ว่ากรณีใด หากดึงไวสแตมป์ออกจากเข็มขัด ไวซ์จะถูกดึงกลับมาที่ตัวอิกคิเสมอ จุดเด่นคือส่วนหัวมีจีโนเม็ทหรือหมวกที่สวมใส่ในการแปลงร่างและเบรเซอร์เกราะส่วนแขนทั้งสองข้างที่เปรียบเป็นอาวุธหลักของไวซ์ และบริเวณหน้าอกด้านซ้ายจะมีสัญลักษณ์ไวสแตมป์ปรากฏอยู่ ซึ่งจะเปลี่ยนไปตามพลังของไวสแตมป์ที่ใช้งานอยู่
มีต้นแบบมาจากโฮเวอร์ไบค์ยี่ห้อ XTURISMO ของบริษัท A.L.I. Technologies
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| เร็กซ์จีโนม | 199.8 ซม. | 92.2 กก. | 8.5 ตัน | 29.9 ตัน | 29.6 เมตร | 3.7 วินาที |
| อีเกิ้ลจีโนม | 200.0 ซม. | 84.3 กก. | 7.2 ตัน | 22.3 ตัน | 56.1 เมตร | 5.1 วินาที |
| แมมมอธจีโนม | 197.5 ซม. | 105.8 กก. | 12.9 ตัน | 33.3 ตัน | 16.9 เมตร | 4.3 วินาที |
| ไลอ้อนจีโนม | 198.1 ซม. | 89.9 กก. | 12.1 ตัน | 28.7 ตัน | 23.2 เมตร | 3.20 วินาที |
| เมกาโลดอนจีโนม | 206.5 ซม. | 88.7 กก. | 9.7 ตัน | 26.8 ตัน | 37.8 เมตร | 4.7 วินาที |
| คองจีโนม | 207.3 ซม. | 121.5 กก. | 20.1 ตัน | 17.9 ตัน | 20.1 เมตร | 4.1 วินาที |
| คามาคิริจีโนม | 207.6 ซม. | 97.2 กก. | 14.0 ตัน | 15.7 ตัน | 22.5 เมตร | 3.8 วินาที |
| บราคิโอจีโนม | 209.1 ซม. | 127.3 กก. | 16.9 ตัน | 41.6 ตัน | 15.9 เมตร | 5.4 วินาที |
| บาริดเร็กซ์จีโนม | 199.8 ซม. | 126.3 กก. | 31.8 ตัน | 58.2 ตัน | 59.6 เมตร | 2.4 วินาที |
| นีโอบัตตะจีโนม | 202.0 ซม. | 81.3 กก. | 8.3 ตัน | 39.7 ตัน | 71.1 เมตร | 3.9 วินาที |
| มาสค์ไรเดอร์อัลติเมทไวซ์ | 201.0 ซม. | 103.6 กก. | 81.6 ตัน | 287.0 ตัน | 284.2 เมตร | 0.7 วินาที |

| ชื่อร่าง | ส่วนสูง | น้ำหนัก | ระดับความสูงสุด | ความเร็วสูงสุด |
| --- | --- | --- | --- | --- |
| พูเทร่าจีโนม | 175.1 ซม. | 93.6 กก. | 150.0 เมตร | 210.0 กม. / ชม. |

| ชื่อร่าง | ส่วนสูง | น้ำหนัก |
| --- | --- | --- |
| แจ็คคัลจีโนม | 91.4 ซม. | 3.6 กก. |
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์ > ร่างรีมิกซ์

รูปร่างที่เกิดจากการแปลงร่างขั้นที่ 2 ของรีไว และ ไวซ์ มีลักษณะเป็นสัตว์ตามไวสแตมป์ที่ใช้งาน โดยรีไว และ ไวซ์จะทำการต่อตัวกันหลากหลายรูปแบบเพื่อเปลี่ยนร่าง
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์ > มาสค์ไรเดอร์แจ็ครีไวซ์

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มาสค์ไรเดอร์แจ็ครีไวซ์ | 204.4 ซม. | 94.8 กก. | 58.4 ตัน | 117.3 ตัน | 85.1 เมตร | 1.4 วินาที |
มาสค์ไรเดอร์ > มาสค์ไรเดอร์รีไว และ มาสค์ไรเดอร์ไวซ์ > มาสค์ไรเดอร์รีไวซ์

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มาสค์ไรเดอร์รีไวซ์ | 204.3 ซม. | 98.9 กก. | 69.8 ตัน | 136.3 ตัน | 88.4 เมตร | 1.2 วินาที |
มาสค์ไรเดอร์ > มาสค์ไรเดอร์ไลฟ์ และ มาสค์ไรเดอร์เอวิล > มาสค์ไรเดอร์ไลฟ์

ร่างแปลงของอิการาชิ ไดจิ ที่ใช้ ทูไซด์ไดรเวอร์ ที่ปรับเปลี่ยนเป็นกันโหมด เป็นร่างมาสค์ไรเดอร์อีกด้านหนึ่งที่ซ่อนอยู่ในระบบของเอวิล ซึ่งไดจิได้มาหลังจากยอมรับในตัวพี่ชาย และเป็นอิสระจากพันธนาการของ คาเงโร่
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| แบทจีโนม | 195.7 ซม. | 110.2 กก. | 20.5 ตัน | 48.6 ตัน | 42.8 เมตร | 3.3 วินาที |
| แจ็คคัลจีโนม | 196.1 ซม. | 110.9 กก. | 22.9 ตัน | 50.3 ตัน | 47.4 เมตร | 2.9 วินาที |
| มาสค์ไรเดอร์โฮลี่ไลฟ์ | 197.9 ซม. | 108.5 กก. | 66.2 ตัน | 121.3 ตัน | 97.5 เมตร | 1.3 วินาที |
| มาสค์ไรเดอร์เอวิลิตี้ไลฟ์ | 197.9 ซม. | 110.0 กก. | 77.3 ตัน | 141.6 ตัน | 154.4 เมตร | 1.0 วินาที |
มาสค์ไรเดอร์ > มาสค์ไรเดอร์ไลฟ์ และ มาสค์ไรเดอร์เอวิล > มาสค์ไรเดอร์เอวิล

ร่างแปลงของ อิการาชิ ไดจิ ที่ถูกคาเงโร่ควบคุมจิตใจ ซึ่งได้รับเข็มขัด ทูไซด์ไดรเวอร์ จากจอร์จ ระบบแปลงร่างของเอวิลเป็นการดึงพลังจากตัวปิศาจโดยตรง ต่างกับรีไวซ์ที่ทำให้ปิศาจในตัวผู้ใช้ปรากฏออกมาช่วยต่อสู้ อย่างไรก็ตามแม้ว่าไดจิจะพ้นหลุดจากพันธนาการของคาเงโร่ ยังสามารถกลับมาได้อีกก็ต่อเมื่อถูกเดดแมนโจมตีแล้วปลุกร่างปีศาจภายใน
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| แบทจีโนม | 207.0 ซม. | 106.8 กก. | 15.8 ตัน | 37.5 ตัน | 45.1 เมตร | 3.1 วินาที |
| แจ็คคัลจีโนม | 197.6 ซม. | 108.4 กก. | 18.2 ตัน | 39.2 ตัน | 49.7 เมตร | 2.7 วินาที |
มาสค์ไรเดอร์ > มาสค์ไรเดอร์แจน

ร่างแปลงของ อิการาชิ ซากุระ ที่แปลงร่างด้วย ลิเบอร่าไดรเวอร์ และด้วยความที่ซากุระชำนาญในศิลปะคาราเต้อยู่เป็นทุนเดิม ชุดเกราะของแจนจึงดึงประสิทธิภาพการต่อสู้ของเธอออกมาได้มากถึงขีดสุด
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| คอบบร้าจีโนม | 194.0 ซม. | 62.5 กก. | 36.2 ตัน | 36.5 ตัน | 27.1 เมตร | 2.6 วินาที |
| มาสค์ไรเดอร์อินวิซิเบิลแจน | 194.0 ซม. | 67.8 กก. | 76.1 ตัน | 76.7 ตัน | 88.0 เมตร | 1.2 วินาที |
มาสค์ไรเดอร์ > มาสค์ไรเดอร์เดมอนส์

| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| สไปเดอร์จีโนม | 202.3 ซม. | 109.8 กก. | 19.2 ตัน | 42.1 ตัน | 42.5 เมตร | 3.4 วินาที |
| โมกุระจีโนมิกซ์ | 202.3 ซม. | 111.5 กก. | 24.8 ตัน | 42.1 ตัน | 42.5 เมตร | 3.6 วินาที |
| สกอร์เปี้ยนจีโนมิกซ์ | 202.3 ซม. | 114.1 กก. | 19.2 ตัน | 42.1 ตัน | 41.8 เมตร | 3.1 วินาที |
| อโนมาโลคาริสจีโนมิกซ์ | 202.3 ซม. | 128.8 กก. | 21.3 ตัน | 42.1 ตัน | 42.0 เมตร | 3.7 วินาที |